***UPUTE RODITELJIMA I UČENICIMA***

IZDVOJENO iz dokumenata: *Uputa za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.
Modeli i preporuke za rad u uvjetima povezanim s COVID-19, 29. kolovoza 2020. MZO*

***DOLAZAK/NE DOLAZAK U ŠKOLU***

učenik **ne dolazi** u školu ukoliko:

* pokazuje simptome zarazne bolesti (ZNAKOVI: povišena temperatura, kašalj, otežano disanje, poremećaj osjećaja okusa i njuha, grlobolja, proljev, bolovi u trbuhu, povraćanje)
* ukoliko se sumnja da je zaražen COVIDOM-19
* ima izrečenu mjeru samoizolacije, a zaražen je COVIDOM-19
* roditelj /skrbnik ne dolazi u prostor škole ukoliko ima simptome zarazne bolesti, izrečenu mjeru samoizolacije ili je zaražen COVIDOM-19 (obavijesti i informacije s razrednikom ili stručnom službom škole razmjenjuje telefonski ili e-mailom)

***PRIDRŽAVANJE OSNOVNIH EPIDEMIOLOŠKIH MJERA***

* fizičke distance
* redovito i pravilno prati ruke sapunom i vodom
* koristiti papirnate ručnike, ubruse i maramice, a poslije korištenja odložiti u koš za otpad s poklopcem
* dezinficirati ruke prema potrebi
* održavati osobnu higijenu
* što manje dodirivati usta, nos, oči, lice te ne stavljati ruke i predmete u usta
* izbjegavati dijeljenje čaše, šalice, posuđa i pribora za jelo s drugim osobama
* prilikom kašljanja i kihanja prekriti usta i nos laktom ili papirnatom maramicom
* maramicu odložiti u koš za otpad s poklopcem
* pri kašljanju i kihanju okrenuti glavu i odmaknuti se od drugih osoba
* učenici putnici – pridržavati se propisanih mjera za vrijeme vožnje javnim prijevoznim sredstvom (nošenje maske, pridržavati se propisanog rasporeda sjedenja, izbjegavati gužvu na stajalištima)

***DOLAZAK, ULAZAK I IZLAZAK IZ ŠKOLE***

- nastava u jutarnjoj smjeni počinje u 8:00 sati

- nastava u poslijepodnevnoj smjeni počinje u 13:50 sati

- nastava za učenike 1. i 2. razreda održava se u zgradi Bosendorfereova ulica 4, a za učenike 3. i 4. razreda u zgradi Trg Svetog Trojstva 4

- pojedinačno ulaziti u školsku zgradu pridržavajući se propisanog razmaka od najmanje 1,5 m

- nošenje maske je obvezno tijekom ulaska u Školu

- učenici se ne zadržavaju ispred zgrade Škole već ulaze u Školu i odlaze u svoje matične učionice

- na ulazu u zgradu Škole učenici trebaju dezinficirati ruke

- učenici borave u matičnim učionicama (ne napuštaju zgradu Škole do kraja nastavnog dana) osim kada odlaze u specijalizirane učionice u pratnji predmetnog nastavnika

***BORAVAK UČENIKA U PROSTORIMA ŠKOLE***

***Kretanje hodnicima i korištenje sanitarnog prostora***

* učenici se u hodnicima uvijek kreću desnom stranom
* nošenje maske je obvezno tijekom boravka na hodnicima
* učenici za vrijeme odmora ostaju u svojim učionicama
* učenici se trebaju pridržavati fizičkog razmaka (1,5 – 2 metra)
* učenici odlaze u sanitarne prostorije koje se nalaze na istom katu kao i njihova matična učionica
* u isto vrijeme u sanitarnim prostorijama mogu boraviti samo dva učenika
* obvezno je pravilno pranje ruku sapunom i vodom

***Boravak u učionici/prostoriji***

* nastavni **sat** traje **40 minuta**
* učenici se trebaju pridržavati vremenskog rasporeda jer nema školskog zvona
* učenici se trebaju pridržavati rasporeda učionica/prostorija kada se dijele u dvije skupine
* kada su učenici podijeljeni u skupine, svaki učenik sjedi sam u klupi i samo tada nije potrebno imati masku na licu
* u svakoj učionici nalazi se dezinfekcijsko sredstvo, vlažene maramice i suhi ubrus
* u učionici/prostoriji učenik sjedi na svom radnom mjestu (ne mijenja ga tijekom polugodišta)
* prilikom dolaska u učionicu/prostoriju učenik treba vlažnom maramicom obrisati površinu svoga radnog mjesta (matična učionica, specijalizirana učionica)
* na kraju nastavnog dana učenik treba vlažnom maramicom obrisati površinu svoga radnog mjesta
* učionice/prostorije potrebno je redovno provjetravati (svaki odmor ili minimalno 5 minuta tijekom nastavnog sata)
* dodatna, dopunska i fakultativna nastava zbog miješanja učenika različitih odjela odvijat će se na daljinu

***OBVEZNO NOŠENJE MASKE***

* u javnom prijevoznom sredstvu za učenike putnike
* tijekom kretanja kroz hodnik škole
* u učionicama
* u slučaju kroničnih i drugih bolesti (prethodni savjet s liječnikom)
* za roditelje ukoliko je njihov boravak u prostorima škole nužan
* u slučaju pojave respiratornih simptoma za vrijeme boravka u prostorima škole
* pravilno nošenje maske podrazumijeva prekrivanje nosa i usta

***MJERENJE TEMPERATURE***

* učenici prije dolaska u školu temperaturu mjere kod kuće, tj. nije propisano mjerenje pri ulasku u školu
* pod pazuhom veća od 37, 2 ˚C (sumnja na zaraznu bolest, kontaktirati liječnika)

***POSTUPAK U SLUČAJU SUMNJE NA ZARAZU COVID-19***

Tijekom boravka u kući:

* učenik ostaje kod kuće
* roditelj/skrbnik najprije se telefonom javlja obiteljskom liječniku
* pravovremeno informirati razrednika ili stručnu službu škole

Za vrijeme boravka u školi:

* škola poziva roditelja/skrbnika
* izolirati učenika u zasebnu prostoriju do dolaska roditelja/skrbnika
* postupati prema protokolu
* ravnatelj informira nadležnu epidemiološku službu